Māris Ļaksa

Māris Ļaksa (dzimis  Ventspilī) ir bijušais latviešu basketbolists, spēlēja uzbrucēja pozīcijā, bijis Latvijas basketbola izlases dalībnieks. Divkārtējs Latvijas čempions BK Ventspils sastāvā.

 Karjera 
Pēc jaunatnes basketbola studējis ASV un spēlējis NCAA čempionātā, pārstāvot Providence College. Aizvadījis visas četras sezonas koledžu basketbolā, 89 spelēs gūstot vidēji 8 punktus spēlē un savācot 2,9 bumbas zem groziem.

Spēlējis vairāku valstu klubu sastāvos, tai skaitā Latvijas Basketbola līgas (LBL) klubos BK Ventspils un Rīgas ASK, Grieķijas līgas klubā Olympia Larissa, Ukrainas līgas klubā Mariupoles "Azovmash". 2011. gadā pārstāvēja Kazahstānas līgas klubu Atirau "Barsy".Ļaksa spēlēs Kazahstānas čempionvienībā "Barsy", sportacentrs.com Pēc tam bijis Igaunijas klubu Rakveres "Tarvas" un Valga/CKE Inkasso sastāvā, kur noslēdzis karjeru.

Spēlējis Latvijas U-18 izlasē, bet 2001. gadā debitējis pieaugušo Latvijas basketbola izlasē. Latvijas izlases sastāvā piedalījies 2001. un 2003. gada Eiropas čempionātos.

Viņa tēvs Jānis Ļaksa ir basketbola treneris.

 Atsauces 

 Ārējās saites 

Kategorija:1981. gadā dzimušie
Kategorija:Ventspilī dzimušie
Kategorija:Latvijas basketbolisti
Kategorija:Basketbola uzbrucēji